GUÈRRA-E-PATZ-III-WEB	A maugrat dera sua conviccion d’èster rei de Napols e de plànher era tristor des sòns subdits qu’abandonaue, quan l’ordenèren incorporar-se ath servici, e, sustot, dempús dera entrevista damb Napoleon en Dantzig, quan eth sòn august cunhat li didec: “Je vous ai fait roi pour regner a ma manière, mais pas a la votre”, tornèc alègraments ara carrèra que l’ère tan familhar e, coma un shivau ben neurit mès non gras, en senter-se fèrmaments unhut e vestit dera manèra mès atrasenta e costosa, se lancèc alègre e satisfèt pes camins de Polonia, sense saber entà on ne entà qué i anaue.